MUNICIPIUL SATU MARE

Aparatul de Specialitate a Primarului

Serviciul Patrimoniu, Concesionări, Închirieri

Nr. 45197/23.08.2021

# RAPORT DE SPECIALITATE

la proiectul de hotărâre privind desfiinţarea de drept a contractului de concesiune nr. 47.225-573/26.11.2008 încheiat între Municipiul Satu Mare şi S.C. Beny Alex S.R.L. Negreşti Oaş.

Prin Hotărârea Consiliului Local al municipiului Satu Mare nr. 124/29.04.2021 a fost numită Comisia pentru analiza şi evaluarea stadiului de realizare a contractului privind concesionarea Zonei de agrement Someş nr. 47.225-573/26.11.2008 pentru obiectivul investiţional „Lucrări publice privind Modernizarea şi Refuncţionalizarea Zonei de Agrement Someş” din municipiul Satu Mare, încheiat cu societatea comercială Beny Alex S.R.L. Negreşti Oaş.

Comisia, numită prin hotărârea mai sus menționată, în urma analizării contractului de concesiune nr. 47.225-573/26.11.2008, a actelor adiţionale, a caietului de sarcini anexă la acesta şi a tuturor înscrisurilor aferente, a întocmit un raport prin care propune iniţierea unui proiect de hotărâre care va fi supus spre analiză şi aprobare Consiliului Local şi care va avea ca obiect însușirea raportului și aprobarea încetării contractului de concesiune nr. 47.225-573/26.11.2008 încheiat între Municipiul Satu Mare şi S.C. Beny Alex S.R.L.

Urmare a celor prezentate mai sus supun spre analiză şi aprobare Consiliului local al municipiului Satu Mare prezentul proiect de hotărâre, cu propunere de aprobare.

Şef serviciu

Mihaela Faur

Faur Mihaela /2ex